CELEX: 
Language: bg
Date: 2020-06-09 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложение І към Регламент (ЕС) 2019/1021 на Европейския парламент и на Съвета по отношение на вписването за перфлуорооктанова киселина (PFOA) и нейните производни (PFOS)

ЕВРОПЕЙСКА
                       КОМИСИЯ
                                              Брюксел, 9.6.2020 г.
                                              C(2020) 3639 final
            ДЕЛЕГИРАН РЕГЛАМЕНТ (ЕС) .../... НА КОМИСИЯТА
                               от 9.6.2020 година
   за изменение на приложение І към Регламент (ЕС) 2019/1021 на Европейския
    парламент и на Съвета по отношение на вписването за перфлуорооктанова
                 киселина (PFOA) и нейните производни (PFOS)
                           (текст от значение за ЕИП)
BG                                                                          BG
 ---pagebreak---                              ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   В член 1 от Регламент (ЕС) 2019/1021 е определена целта му, а именно опазване на
   човешкото здраве и околната среда от устойчивите органични замърсители (УОЗ) чрез
   забрана, поетапно преустановяване във възможно най-кратки срокове или ограничаване
   на производството, пускането на пазара и употребата на веществата, които са предмет
   на Стокхолмската конвенция за УОЗ.
   Перфлуорооктансулфоновата          киселина      (PFOS),     нейните       соли     и
   перфлуорооктансулфонилфлуоридът (PFOSF) са вписани в приложение Б към
   Конвенцията с допустими употреби и специфични изключения. Комитетът за преглед
   на устойчивите органични замърсители (КПУОЗ) препоръча1 да се заличат всички
   допустими употреби, освен употребата като примамки за насекоми, които съдържат
   сулфлурамид. Освен това КПУОЗ препоръча да се премине от „допустима употреба“
   към „специфично изключение“ за видовете употреба при твърдо хромиране и в
   пожарогасителна пяна.
   На състоялата се в Женева, Швейцария от 29 април до 10 май 2019 г. девета
   Конференция на страните по Стокхолмската конвенция, след препоръка от страна на
   КПУОЗ беше взето решение (SC-9/4) за изменение на вписаните в приложение Б към
   Конвенцията допустими употреби и специфични изключения за PFOS, нейните соли и
   PFOSF. Единственото изменение, което е от значение за съществуващото
   законодателство на ЕС, е изменението на една „допустима употреба“ в „специфично
   изключение“ във връзка с употребата на PFOS, нейните соли и PFOSF като средство за
   потискане на отделянето на изпарения при недекоративно твърдо хромиране в системи
   със затворен цикъл. Това изменение налага да се добави краен срок за изключението в
   приложение I към Регламент (ЕС) 2019/1021.
   В съответствие с член 15, параграф 1, втора алинея от Регламент (ЕС) 2019/1021 следва
   да се приеме отделен делегиран акт за изменение на приложение I към Регламент (ЕС)
   2019/1021, за да се въведе тази промяна във вписването относно PFOS.
   2.      КОНСУЛТАЦИИ ПРЕДИ ПРИЕМАНЕТО НА АКТА
   По проекта на изменението се извършиха консултации с експертна група (заседание на
   компетентните органи, посветено на УОЗ) на 26 ноември 2019 г., като получените
   коментари бяха взети предвид в рамките на възможното. Групата се състои от всички
   съответни заинтересовани страни — представители на държавите членки, Европейската
   агенция по химикали, химическата промишленост и гражданското общество.
   По проекта на изменението беше проведена обществена консултация от 29 ноември до
   27 декември 2019 г. Беше получен един коментар, в който се изискваше по отношение
   на PFOA, нейните соли и свързаните с PFOA съединения да се прилагат разпоредби за
   изделия, същите като разпоредбите във вписване 68 от приложение XVII към Регламент
   (ЕО) № 1907/2006 (REACH). Това искане е безоснователно, тъй като то засяга
   регулаторни разпоредби, които се отнасят за друго вещество. Освен това, изменението
   във вписването за PFOS се отнася за промишлена употреба, а не за такава в изделия.
   1
          Решение POPRC-14/3
BG                                            1                                          BG
 ---pagebreak---    3.      ПРАВНИ ЕЛЕМЕНТИ НА ДЕЛЕГИРАНИЯ АКТ
   С делегирания акт се изменя списъкът на химикалите в приложение I вследствие на
   решения в рамките на Конвенцията. Правното основание на предложения делегиран акт
   е член 15, параграф 1 от Регламент (ЕС) № 2019/1021.
BG                                           2                                       BG
 ---pagebreak---                   ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                              от 9.6.2020 година
       за изменение на приложение І към Регламент (ЕС) 2019/1021 на Европейския
        парламент и на Съвета по отношение на вписването за перфлуорооктанова
                         киселина (PFOA) и нейните производни (PFOS)
                                         (текст от значение за ЕИП)
   ЕВРОПЕЙСКАТА КОМИСИЯ,
   като взеха предвид Договора за функционирането на Европейския съюз,
   като взе предвид Регламент (ЕС) 2019/1021 на Европейския парламент и на Съвета от
   20 юни 2019 г. относно устойчивите органични замърсители2, и по-специално член 15,
   параграф 1 от него,
   като има предвид, че:
   (1)     С Регламент (ЕС) 2019/1021 се изпълняват ангажиментите на Съюза по
           Стокхолмската конвенция за                    устойчивите органични замърсители3
           („Конвенцията“) и по Протокола за устойчивите органични замърсители към
           Конвенцията за трансгранично замърсяване на въздуха на далечни разстояния 4
           от 1979 г. („Протоколът“).
   (2)     В приложение Б към Конвенцията („Ограничаване“) се съдържа списък на
           химикалите, чиито производство, употреба, внос и износ всяка страна по
           Конвенцията е длъжна да ограничи в контекста на всяка приложима допустима
           употреба и/или специфично изключение, вписани в посоченото приложение.
   (3)     На своето девето заседание Конференцията на страните по Конвенцията реши в
           съответствие с член 8, параграф 9 от Конвенцията да измени приложение Б към
           Конвенцията във връзка с допустимите цели и специфичните изключения за
           перфлуорооктансулфоновата                киселина     (PFOS), нейните  соли    и
           перфлуорооктансулфонилфлуорид (PFOSF). Конференцията на страните реши
           да измени на „специфично изключение“ допустимата употреба на PFOS,
           нейните соли и PFOSF за нанасяне на метални покрития (твърди метални
           покрития) само в системи със затворен цикъл.
   (4)     Като резултат от изменението на „допустимата употреба“ на PFOS, нейните
           соли и PFOSF за нанасяне на метални покрития (твърди метални покрития) само
           в системи със затворен цикъл на „специфично изключение“ страните получават
           възможността да използват това изключение за максимален период от пет
           години след влизането в сила на изменението. Изключението може да бъде
           удължено за още пет години след решение на Конференцията на страните по
           искане на дадена страна, ако е подкрепено от обосновка за продължаващата
           необходимост от тази употреба. Следователно вписването в част А от
   2
           ОВ L 169/45, 25.6.2019 г., стр. 45.
   3
           ОВ L 209, 31.7.2006 г., стр. 3.
   4
           ОВ L 81, 19.3.2004 г., стр. 37.
BG                                                     3                                    BG
 ---pagebreak---          приложение I към Регламент (ЕС) 2019/1021 за перфлуорооктансулфонова
         киселина и нейните производни (PFOS) следва да бъде изменено, за да отговаря
         на задълженията съгласно Конвенцията.
   (5)   Поради това Регламент (ЕС) 2019/1021 следва да бъде съответно изменен,
   ПРИЕ НАСТОЯЩИЯ РЕГЛАМЕНТ:
                                          Член 1
   Приложение I към Регламент (ЕС) 2019/1021 се изменя в съответствие с приложението
   към настоящия регламент.
                                          Член 2
   Настоящият регламент влиза в сила на двадесетия ден след деня на публикуването му в
   Официален вестник на Европейския съюз.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 9.6.2020 година.
                                           За Комисията
                                           Председател
                                           Ursula VON DER LEYEN
BG                                           4                                         BG
 ---documentbreak---                        ЕВРОПЕЙСКА
                       КОМИСИЯ
                                            Брюксел, 9.6.2020 г.
                                            C(2020) 3639 final
                                            ANNEX
                                ПРИЛОЖЕНИЕ
                                     към
            ДЕЛЕГИРАН РЕГЛАМЕНТ (ЕС) .../... НА КОМИСИЯТА
   за изменение на приложение І към Регламент (ЕС) 2019/1021 на Европейския
    парламент и на Съвета по отношение на вписването за перфлуорооктанова
                 киселина (PFOA) и нейните производни (PFOS)
BG                                                                          BG
 ---pagebreak---                                       ПРИЛОЖЕНИЕ
   В част А от приложение I към Регламент (ЕС) 2019/1021 във вписването за
   перфлуорооктансулфонова киселина и нейните производни (PFOS), в четвъртата
   колона („Специфично изключение за употреба като междинен продукт или други
   спецификации“), точка 4 се изменя, както следва:
   1)     първият абзац се заменя със следното:
   „4. Ако освободеното в околната среда количество е сведено до минимум,
   производството и пускането на пазара се разрешава до [датата на влизане в сила на
   настоящия регламент за изменение + 5 години] за употреба като средство за потискане
   на отделянето на изпарения при недекоративно твърдо хромиране с хром (VI) в системи
   със затворен цикъл. При условие че държавите членки, в които PFOS се използва, до
   [датата на влизане в сила на настоящия регламент за изменение + 4 години] представят
   на Комисията докладите си за напредъка в извеждането от употреба на PFOS и
   аргументират продължаващата необходимост от нейното използване за посочения вид
   употреба, Комисията преразглежда нуждата от продължаване на дерогацията за
   употребата на PFOS за най-много пет години до [датата на влизането в сила на
   настоящия регламент за изменение + 5 години].“
   2)     третият абзац се заличава.
BG                                           1                                          BG